На основу члана 14 став 1 и 2 Одлуке о јавним паркиралиштима на територији Општине Никшић („Службени лист Црне Горе - Општински прописи“, бр. 53/19,13/22) и члана 38 став 1 Статута општине Никшић („Службени лист Црне Горе - Општински прописи“, број 31/18), Скупштина општине Никшић, на сједници одржаној 2022. gодине , донијела је

О Д Л У К У

о доношењу Елабората о паркинг зонама, дозвољеном времену паркирања, категорији моторних возила која се могу паркирати и начину наплате накнаде паркирања за општа и посебна паркиралишта у Никшићу

*Члан 1*

Доноси *се* Елаборат о паркинг зонама, дозвољеном времену паркирања, категорији моторних возила која се могу паркирати и начину наплате накнаде паркирања за општа и посебна паркиралишта у Никшићу ( у даљем тексту : Елаборат).

*Члан 2*

Елаборатом су утврђене границе обухвата у Никшићу, зоне, дозвољено вријеме паркирања, категорије моторних возила која се могу паркирати за општа и посебна паркиралишта.

Овим елаборатом је обухваћен простор оивичен улицама: Вука Мићуновића, Ника Миљанића, Баја Пивљанина, II далматинске, Јосипа Броза, Вука Караџића, Марка Миљанова,Тргом Шака Петровића, Вучедолском, Тргом Саве Ковачевића, 13. Јул, Мркошница и Гојка Гарчевића.

*Члан 3*

Елаборат је саставни дио ове одлуке.

Елаборат садржи текстуални и графички дио.

Елаборат се овјерава печатом Скупштине општине.

**Члан 4**

О спровођењу Елабората стараће се орган управе надлежан за послове саобраћаја и вршилац комуналне дјелатности, коме су повјерени послови комуналне дјелатности паркирања.

**Члан 5**

Ступањем на снагу ове одлуке престаје да важи Одлука о доношењу Елабората о паркинг зонама, дозвољеном времену паркирања, категорији моторних возила која се могу паркирати и начину наплате накнаде паркирања за општа и посебна паркиралишта у Никшићу („Службени лист Црне Горе – Општински прописи“, број 22/16).

**Члан 6**

Ова одлука ступа на снагу осмог дана од дана објављивања у „Службеном листу Црне Горе - Општински прописи“.

Број: 01-030-

Никшић, \_\_\_\_\_\_\_\_\_\_ 2022. године.

СКУПШТИНА ОПШТИНЕ НИКШИЋ

П р е д с ј е д н и к

Немања Вуковић,с.р.

O б р а з л о ж е њ е

Правни основ одлуке садржан је у члану 14 став 1 и 2 Одлуке о јавним паркиралиштима на територији Општине Никшић („Службени лист Црне Горе – Општински прописи“, бр. 53/19, 13/22), којим је прописано да се зоне, дозвољено вријеме паркирања, категорија моторних возила која се могу паркирати и начин плаћања услуге паркирања на јавним паркиралиштима утврђује посебним елаборатом, као и да исти доноси Скупштина општине.

Чланом 38 став 1 Статута Опшине Никшић („Службени лист Црне Горе - Општински прописи“, број 31/18), прописано је да у вршењу послова из своје надлежности Скупштина доноси Статут Општине, пословник, одлуке, рјешења, заклјучке, повеље, препоруке, планове, програме и друге акте.

**Разлози за доноше**њ**е**

Основни разлог за доношење Елабората је да се уводи ред у комуналној области, тј. паркирања возила на јавним паркиралиштима, а самим тим се смањују саобраћајне гужве и застоји на градским саобраћајницама. Такође се ствара могућност за ефикаснији и квалитетнији рад „Паркинг сервис Никшић“ д.о.о. Никшић.

На основу наведеног предлаже се Скупштини општине Никшић да донесе Одлуку о доношењу Елабората о паркинг зонама, дозвољеном времену паркирања, категорији моторних возила која се могу паркирати и начину наплате накнаде паркирања за општа и посебна паркиралишта у Никшићу.

OБРАЂИВАЧ

Секретаријат за комуналне послове и саобраћај

СЕКРЕТАР

Видак Кртолица